สังคมข่าวหุ้น
*ตลาดหุ้นไทยช่วงสัปดาห์ก่อน อยู่ในช่วงปรับฐาน ต่างชาติขายอย่างต่อเนื่อง  แต่เดือน พ.ค. มีลุ้น MSCI  เพิ่มน้ำหนักการลงทุนในตลาดหุ้นบ้านเรา เรียกกองทุน ต่างชาติ กลับเข้ามาลงทุนอีกครั้ง ขณะที่แรงกดดันของ บอนด์ยีลด์สหรัฐ 10 ปีก็ลดลง สถานการณ์ต่างประเทศเริ่มคลี่คลายหลังจากคิมน้อย จับมือเจรจากับผู้นำเกาหลีใต้ด้วยบรรยากาศชื่นมื่น ก่อนประธานาธิบดีทรัมป์จะนัดเจรจากับคิมในเดือน พ.ค.นี้ หรือต้นเดือน มิ.ย.นี้ ส่วนเฟดคาดว่าจะยังไม่ขึ้นดอกเบี้ยจนกว่าจะถึงกลางปี ดังนั้นโอกาสที่หุ้นจะรีบาวด์จึงมีค่อนข้างสูง
30 เม.ย. 2561

เกียรติก้อง ว่องไวยากร
*ลุ้นเอ็มเอฟซีไอเพิ่มน้ำหนักหุ้นไทย
*ตลาดหุ้นไทยช่วงสัปดาห์ก่อน อยู่ในช่วงปรับฐาน ต่างชาติขายอย่างต่อเนื่อง  แต่เดือน พ.ค. มีลุ้น MSCI  เพิ่มน้ำหนักการลงทุนในตลาดหุ้นบ้านเรา เรียกกองทุน ต่างชาติ กลับเข้ามาลงทุนอีกครั้ง ขณะที่แรงกดดันของ บอนด์ยีลด์สหรัฐ 10 ปีก็ลดลง สถานการณ์ต่างประเทศเริ่มคลี่คลายหลังจากคิมน้อย จับมือเจรจากับผู้นำเกาหลีใต้ด้วยบรรยากาศชื่นมื่น ก่อนประธานาธิบดีทรัมป์จะนัดเจรจากับคิมในเดือน พ.ค.นี้ หรือต้นเดือน มิ.ย.นี้ ส่วนเฟดคาดว่าจะยังไม่ขึ้นดอกเบี้ยจนกว่าจะถึงกลางปี ดังนั้นโอกาสที่หุ้นจะรีบาวด์จึงมีค่อนข้างสูง
*SAWAD ของธิดา แก้วบุตตา ช่วงนี้พระศุกร์เข้า พระเสาร์แทรก ราคาร่วงมาตลอดสัปดาห์แบบหยุดไม่อยู่จริงๆ หลังหลายสำนักทำนายว่างบไตรมาสแรกจะออกมาไม่สวยหรู ยังไม่พอโอกาสที่จะเข้าคำนวณ ดัชนี MSCI Global Standard ก็หลุดลอยไปด้วย หลังจากมาร์เก็ตแคปลดลงอย่างต่อเนื่อง งานนี้จึงถือว่าโดนสองเด้ง แต่จังหวะนี้หากจะเข้าทยอยเก็บก็ถือว่าเป็นโอกาสที่ดี เพราะราคาเป้าหมายหุ้นตัวนี้อยู่ที่ 71 บาทโน่น
*หุ้นที่มาแรงตอนนี้ต้องยกให้บัตรกรุงไทย หรือ KTC ของระเฑียร ศรีมงคล ประธานเจ้าหน้าที่บริหาร บริษัทบัตรกรุงไทย ราคาขยับขึ้นมาตลอด วอลุ่มก็หนาแน่น ติดอันดับท็อปการซื้อขายตลอด และจะยังมีข่าวดีเร็ว ๆ นี้ ที่นักวิเคราะห์คาดว่าจะได้เข้าคำนวณดัชนี MSCI เบียดศรีสวัสดิ์ไปอย่างไม่เห็นฝุ่น มาร์เก็ตแคปก็ปาเข้าไป 8.6 หมื่นล้านบาท แม้ขึ้นเครื่องหมาย XD ราคาก็ยังวิ่งต่อไป งานนี้โบรกฯคงต้องปรับเป้าราคาใหม่อีกรอบ เพราะใกล้จะชนเต็มทีแล้ว อย่างที่ระเฑียรบอก “ราคาหุ้นเพิ่มขึ้นในระดับปัจจุบันอาจจะเหมาะสมที่จะให้เกิดการแตกพาร์”
*ราคาปตท.รอวิ่ง หลังแตกพาร์ ก็ยังคงไม่หวือหวามากนัก ทำให้นักลงทุนที่เข้ามาเล่นเก็งกำไรเซ็งเป็ด แต่ถ้าดูให้ดี AOT ของเฮียนิตินัย ศิริสมรรถการ ผู้อำนวยการใหญ่ ก็มีลักษณะแบบนี้ คือนิ่งอยู่ประมาณ 3-4 เดือนก่อนวิ่ง ดังนั้น PTT ก็คงไม่แตกต่างกันมากนัก แต่อาจปรับขึ้นเร็วกว่าด้วย เพราะได้แรงหนุนจากราคาน้ำมันโลก ที่แนวโน้มยังคงสูง แถวๆ 60-70 บาทคงได้เห็นอีกไม่นานเกินรอ ใครที่ลงทุนระยะปานกลางถึงยาว เก็บไว้กำไรแน่นอน
*แผนควบรวมกิจการระหว่างแบงก์วายุภักษ์ (กรุงไทย) กับ ทหารไทย ยังไม่มีความชัดเจน นโยบายอภิศักดิ์ ตันติวรวงศ์ ขุนคลัง จะแป้กหรือเปล่างานนี้ เพราะต่างฝ่ายต่างเล่นตัว ล่าสุด  ไกรฤทธิ์ อุชุกานนท์ชัย รองประธานกรรมการก็ยังมาทุบราคาหุ้นกรุงไทยลงอีก โดยยอมรับว่าเงินปันผลของปี 2561 นี้ จะต้องลดลง หลังจากตั้งสำรองตามมาตรฐานบัญชีใหม่ ทำให้คิดไปถึงหุ้นแบงก์ตัวอื่น อย่าง กสิกรไทย ของเสี่ยปั้น กรุงเทพของเฮียโทนี่ ว่าจะเอาอย่างกรุงไทยหรือไม่ เสียวครับ
*แบงก์ลูกครึ่งกรุงศรีฯ ดีวันดีคืน มีความพร้อมรับมาตรฐานบัญชีใหม่ ผลประกอบการล่าสุดที่ออกมาก็ถือว่าดีในกลุ่มแบงก์ใหญ่ เอ็นพีแอลก็น้อย โนริอากิ โกโตะ กรรมการผู้จัดการใหญ่และประธานเจ้าหน้าที่บริหาร ก็ยังมั่นใจว่าแนวโน้มงบปีนี้ก็ยังจะเติบโตได้ดี ลูกค้ากลุ่มทุนญี่ปุ่นก็ยังเหนียวแน่น แต่เสียอย่างเดียวสภาพคล่องน้อยไปหน่อย ถ้ากระจายหุ้นเพิ่มในตลาดมากกว่านี้ก็คงจะดี เป้าหมาย 47 บาท